recursal/SuperWikiNEXT-32B huggingface dataset:
**মধুশ্রী** (জন্ম নাম **সুজাতা ভট্টাচার্য**) একজন ভারতীয় গায়িকা, যিনি হিন্দি, তামিল, তেলুগু ইত্যাদি চলচ্চিত্র প্লেব্যাক গায়িকা হিসাবে গান গেয়ে থাকেন। মধুশ্রীর কন্ঠ প্রায়ই এ. আর. রহমানের কম্পোজিশনকৃত গানে শোনা যায়, তিনি একটি সংগীত পরিবার থেকে উঠে এসেছেন এবং ক্লাসিক্যাল ও ওয়েস্টার্ন ধারার সংগীতে তালিম নিয়েছেন। তার বাবার ইচ্ছে ছিল যে তিনি একজন ক্লাসিক্যাল সংগীতের শিল্পী হবেন। মধুশ্রী রবীন্দ্র ভারতী বিশ্ববিদ্যালয়ে পড়াশোনা করেন এবং সেখান থেকে তার স্নাতকোত্তর ডিগ্রী লাভ করেন। কিন্তু, তিনি সবসময়ই ইচ্ছা প্রকাশ করেছেন একজন প্লে ব্যাক সিঙ্গার হিসাবে প্রতিষ্ঠা পাওয়ার।

প্রাথমিক জীবন
-------------

মধুশ্রী ভারতের কলকাতার একটি বাঙ্গালী পরিবারে ১৯৬৯ সালের ২রা নভেম্বর জন্মগ্রহণ করেন। তার পারিবারিক নাম ছিল সুজাতা ভট্টাচার্য। তার বাবা অমরেন্দ্রনাথ এবং মা প্রভাতী ভট্টাচার্য, যারা ছিলেন তার প্রথম শিক্ষক। তিনি সংগীতাচার্য আমিয়া রঞ্জন বন্দ্যোপাধ্যায়ের নিকট হতে ক্লাসিকাল সংগীতের তালিম গ্রহণ করেন। আমিয়া রঞ্জন বন্দ্যোপাধ্যায় বিষ্ণুপুর ঘরানার একজন প্রখ্যাত সঙ্গীতঙ্গ ছিলেন। এছাড়া তিনি Thumri|ঠুমরি এবং Khayal|খেয়ালেও অত্যন্ত পারদর্শী ছিলেন। পরবর্তীতে মধুশ্রী Indian Council for Cultural Relations|ইন্ডিয়ান কাউন্সিল ফর কালচারাল রিলেশন এ যোগ দেন এবং সেখান হতে তাকে সুরিনাম এ ক্লাসিক্যাল সঙ্গীতের উপর শিক্ষা প্রদানের জন্য নিযুক্ত করা হয়।

কর্মজীবন
--------

জাভেদ আক্তারের সুপারিশক্রমে, মধুশ্রী রাজেশ রোশান এর মোকশা ছবির গানে প্রথম প্লে ব্যাক করেন। এর পরবর্তীতে তিনি যুবা, কাল হো নাহো, হাম হে ইসপাল ইহা, কুচ না কাহো, তু বিন বাতা য়ে, ইন লামহো কে দামান মে ইত্যাদি ছবিতে প্লেব্যাক শিল্পী হিসাবে কাজ করেন।

তিনি এ আর রহমান এর তেহজিব এ তিনটি গান করেছেন। তার সেরা গান এর ব্যাপারে সঙ্গীত বোদ্ধাদের মধ্যে মতভেদ রয়েছে। কিন্তু, যে গানটির জন্য তিনি সর্বাধিক পরিচিত, তা হচ্ছে যুবা (২০০৪) ছবিতে গাওয়া একটি গান "কাভি নিম নিম"। যোধা আকবর ছবিতে তিনি এ আর রহমানের সঙ্গীত পরিচালনায় গেয়েছেন "ইন লামহো কে দামান মে" গানটি। মধুশ্রী সবসময়ের ছবির ভার্সাটাইল প্লে ব্যাক সিঙ্গার হিসাবে ২০তম লায়নস গোল্ড অ্যাওয়ার্ড জেতেন। অ্যাওয়ার্ড অনুষ্ঠানটি মুম্বাই এর ভাইদাস হল এ অনুষ্ঠিত হয়।

২০০০ সালে মধুশ্রী অভিজিৎ ভট্টাচার্যের সংগীত পরিচালনায় বাংলা ছবি হারজিৎ এর দুটি গানে প্লে ব্যাক করেন। গানগুলির মধ্য একটি হচ্ছে শিল্পী অভিজিৎ এর সঙ্গে "ব্যথার ঝড়ে প্রাণের প্রদীপ" এবং অপরটি তার একক কন্ঠে "তোমাকে সাজানো যাবে না"।

অ্যালবাম
--------

* প্রথম অ্যালবামটি হল *লাগি লাগান*।

এটি রিলিজ হয় ০৮-০৮-০৮ তারিখে। রিলিজ হয়েছে: রয়ান্ত মিউজিক এন্ড বিগ মিউজিক এর মাধ্যমে। মিউজিক: রবি বাদল

1. পিয়া লাগি লাগানিয়া
2. লাগি লাগি
3. মানাত নাহি
4. আয়ে না বালাম
5. যাব সে শ্যাম সিধারে
6. বাবুল মোরা
7. পিয়া লাগি লাগানিয়া (ভিডিও এডিট)
8. লাগি লাগি (হাউস রিমিক্স)
9. বারসান লাগি

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৬।
2. 1 2 3  "Singer Interview: Madhushree"। Calcutta, India: www.telegraphindia.com। ২৮ জানুয়ারি ২০০৫।
3. ↑  Banerjee, Meena (৩০ সেপ্টেম্বর ২০০৫)। "Melodic maturity"। Calcutta, India: www.telegraphindia.com।
4. ↑  "My Guru"। www.santanubandyopadhyay.com। ২৬ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৬।

বহিঃসংযোগ
---------

* মধুশ্রী অফিসিয়াল ওয়েবসাইট
* ইন্টারনেট মুভি ডেটাবেজে মধুশ্রী (ইংরেজি)
একই নামের অন্য ব্যক্তিদের নিবন্ধের জন্য এম এ কাশেম (দ্ব্যর্থতা নিরসন) দেখুন।

**মো. আবুল কাশেম** (জন্ম: ১৯৫৫), যিনি **এম এ কাশেম** নামে সমধিক পরিচিত, একজন বাংলাদেশী শিক্ষাবিদ। তিনি বাংলাদেশ টেক্সটাইল বিশ্ববিদ্যালয়ের (বুটেক্স) অ্যাপারেল ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির তৃতীয় উপাচার্য। এই পদে নিয়োগ লাভের পূর্বে তিনি বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব পালন করেন।

প্রাথমিক জীবন ও শিক্ষা
----------------------

এম এ কাশেম ১৯৫৫ সালে খুলনায় জন্মগ্রহণ করেন। তিনি ঢাকা বিশ্ববিদ্যালয়ের অধিভুক্ত তৎকালীন কলেজ অব টেক্সটাইল টেকনোলজি (বর্তমানে বুটেক্স) এর প্রথম ব্যাচের ছাত্র। এ কলেজ থেকে তিনি ১৯৮১ সালে টেক্সটাইল টেকনোলজিতে বিএসসি ডিগ্রি লাভ করেন। তিনি যুক্তরাজ্যের লীডস বিশ্ববিদ্যালয় থেকে ১৯৮৭ সালে ক্লথিং টেকনোলজিতে পিজিডি এবং ১৯৮৮ সালে টেক্সটাইল সাইন্স এন্ড ইঞ্জিনিয়ারিং-এ এমএসসি ডিগ্রি অর্জন করেন।

কর্মজীবন
--------

এম এ কাশেম ১৯৮৩ সালে তৎকালীন কলেজ অব টেক্সটাইল টেকনোলজিতে টেকনিক্যাল বিভাগে প্রভাষক হিসেবে যোগদান করেন। তিনি ১৯৯৩ সালে কলেজটির প্রধান ইনস্ট্রাক্টর, ২০০১ সালে সহযোগী অধ্যাপক এবং ২০০৭ সালে অধ্যাপক পদে পদোন্নতি লাভ করেন। অধ্যাপনার পাশাপাশি তিনি কলেজটির অধ্যক্ষ হিসেবে দায়িত্ব পালন করেছেন।

কলেজ অব টেক্সটাইল টেকনোলজি ২০১০ সালে বাংলাদেশ টেক্সটাইল বিশ্ববিদ্যালয়ে উন্নীত হয়। কাশেম বিশ্ববিদ্যালয়টির অ্যাপারেল ইঞ্জিনিয়ারিং বিভাগের প্রধান এবং টেক্সটাইল ফ্যাশন ডিজাইন এন্ড অ্যাপারেল ইঞ্জিনিয়ারিং অনুষদের ডিন হিসেবে দায়িত্ব পালন করেন। এছাড়া তিনি ২০০৯ থেকে ২০১৪ সাল পর্যন্ত বাংলাদেশ কারিগরি শিক্ষাবোর্ডের চেয়ারম্যান ছিলেন। এই সময়ের মধ্যে ২০১১ থেকে ২০১২ সাল পর্যন্ত তিনি কারিগরি শিক্ষা অধিদপ্তরের মহাপরিচালক হিসেবেও অতিরিক্ত দায়িত্ব পালন করেন।

এম এ কাশেম ২০১৯ সালের ১৮ ফেব্রুয়ারি পরবর্তী চার বছরের জন্য বাংলাদেশ টেক্সটাইল বিশ্ববিদ্যালয়ের তৃতীয় উপাচার্য হিসেবে নিয়োগ লাভ করেন।

গবেষণা ও প্রকাশনা
-----------------

এম এ কাশেম স্নাতকোত্তর পর্যায়ের শিক্ষার্থীদের গবেষণা তত্ত্বাবধায়ক হিসেবে দায়িত্ব পালন করেন। তিনি *গার্মেন্টস এন্ড টেকনোলজি* এবং *গার্মেন্টস মার্চেন্ডাইজিং* নামক দুটি বহুল পঠিত পাঠ্যপুস্তকের রচয়িতা।

সদস্যপদ
-------

কাশেম ইনস্টিটিউট অব টেক্সটাইল ইঞ্জিনিয়ার্স এন্ড টেকনোলজিস্ট, বাংলাদেশ এর প্রতিষ্ঠাতা সদস্য।

তথ্যসূত্র
---------

1. ↑  "টেক্সটাইল বিশ্ববিদ্যালয়ের নতুন ভিসি প্রফেসর মো. আবুল কাশেম"। *দৈনিক ইনকিলাব*। ১৯ ফেব্রুয়ারি ২০১৯। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১ জুলাই ২০২১।
2. ↑  "টেক্সটাইল বিশ্ববিদ্যালয়ের নতুন উপাচার্য আবুল কাশেম"। *দ্যা ডেইল ক্যাম্পাস*। ১৮ ফেব্রুয়ারি ২০১৯। সংগ্রহের তারিখ ১ জুলাই ২০২১।
3. ↑  "বুটেক্সের নতুন ভিসি অধ্যাপক আবুল কাশেম"। *সমকাল*। ১৯ ফেব্রুয়ারি ২০১৯। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১ জুলাই ২০২১।
4. 1 2  কাশেম, এম. এ. (২০১১)। *গার্মেন্টস এন্ড টেকনোলজি*। ঢাকা: গ্রন্থনীড় প্রকাশনী। আইএসবিএন 978-984-33-3332-2।
**উত্তরবঙ্গ রাষ্ট্রীয় পরিবহন সংস্থা** (**এনবিএসটিসি**) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতা সহ পশ্চিমবঙ্গের উত্তরাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর কোচবিহার জেলার কোচবিহার শহরে অবস্থিত।

উত্তরবঙ্গ ছাড়াও এই সংস্থা পশ্চিমবঙ্গের অন্যান্য প্রান্তগুলিতে তথা কয়েকটি পার্শ্ববর্তী রাজ্যেও বাস পরিষেবা পরিচালনা করে থাকে।

কলকাতায় এই সংস্থার বাস ডিপো রয়েছে ধর্মতলায়।

এনবিএসটিসি-র বাস ডিপোসমূহ
-------------------------

* কোচবিহার
* আলিপুরদুয়ার
* দিনহাটা
* মাথাভাঙ্গা
* শিলিগুড়ি
* জলপাইগুড়ি
* দার্জিলিং
* কালিম্পং
* রায়গঞ্জ
* মালদা
* ফারাক্কা
* বালুরঘাট
* চাঁচল
* বহরমপুর
* রাণাঘাট
* উল্টোডাঙা

বর্তমানে, উক্ত সমস্ত জায়গাগুলি হইতে NBSTC-র পরিষেবা উপলব্ধ। অদূর ভবিষ্যতে, NBSTC-র উত্তরবঙ্গের আরো কিছু এলাকায় পরিষেবা বিস্তৃত করার পরিকল্পনা আছে।

তথ্যসূত্র
---------

1. ↑  "Department of Transport from the Government of West Bengal website"।

বহিঃসংযোগ
---------

* উত্তরবঙ্গ রাষ্ট্রীয় পরিবহণ সংস্থার সরকারি ওয়েবসাইট

আরও দেখুন
---------

* দক্ষিণবঙ্গ রাষ্ট্রীয় পরিবহণ সংস্থা
আবদুল মান্নান নামের অন্যান্য ব্যক্তির জন্য আবদুল মান্নান (দ্ব্যর্থতা নিরসন) দেখুন।

**মোহাম্মদ আব্দুল মান্নান** (২ ডিসেম্বর ১৯৩২ — ১৬ জুলাই ২০১৬) হলেন একজন বাংলাদেশী রাজনীতিবিদ ও শিক্ষাবিদ। তিনি বাংলাদেশ আওয়ামী লীগের উপদেষ্টা মণ্ডলীর সদস্য ও সাবেক সংসদ সদস্য ছিলেন। শিক্ষা ক্ষেত্রে তার অবদানের জন্য ২০১৫ সালে বাংলাদেশ সরকার তাকে একুশে পদকে ভূষিত করে।

প্রাথমিক জীবন
-------------

এম এ মান্নান ১৯৩২ সালের ২ ডিসেম্বর কিশোরগঞ্জ জেলার কটিয়াদী উপজেলায় জন্মগ্রহণ করেন, তার পিতার নাম আম্বর আলী ও মাতার নাম সখিনা বেগম। তিনি ১৯৮৭ সালে বাংলাদেশ কলেজ অব ফিজিসিয়ানস অ্যান্ড সার্জনস থেকে ইন্টারনাল মেডিসিনে এফসিপিএস ডিগ্রি লাভ করেন।

কর্মজীবন
--------

মান্নান ২০০১ অষ্টম জাতীয় সংসদ নির্বাচনে বাংলাদেশ আওয়ামী লীগের মনোনয়নে কিশোরগঞ্জ-২ (কটিয়াদী-পাকুন্দিয়া) থেকে প্রথম বার সংসদ সদস্য নির্বাচিত হন এবং ২০০৮ সালে নবম জাতীয় সংসদ নির্বাচনে তিনি একই আসন থেকে দ্বিতীয় বারের জন্য পুনরায় সংসদ সদস্য নির্বাচিত হন। তিনি ২০০৮-২০১৪ পর্যন্ত মহিলা ও শিশু বিষয়ক মন্ত্রণালয় এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। তিনি ইন্সটিটিউট অব পোস্ট গ্রাজুয়েশন অ্যান্ড মেডিকেল রিসার্চ (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) এর নিউরোলজি বিভাগের প্রতিষ্ঠাতা বিভাগীয় প্রধান ছিলেন। তিনি নিউরোলজি ফাউন্ডেশন, ঢাকা এবং বাংলাদেশ এপিলেপসি অ্যাসোসিয়েশনের প্রতিষ্ঠাতা সভাপতি ছিলেন। তিনি বাংলাদেশ ট্যুরিজমের প্রতিষ্ঠাতা ছিলেন। এছাড়া তিনি কটিয়াদীতে নারী শিক্ষা প্রসারের জন্য ডাঃ আব্দুল মান্নান মহিলা কলেজ প্রতিষ্ঠা করেছেন।

তথ্যসূত্র
---------

1. ↑  "একুশে পদক পাচ্ছেন ১৫ জন"। *প্রথম আলো*। সংগ্রহের তারিখ ফেব্রুয়ারি ৮, ২০১৫।
2. ↑  "হলফনামা" (পিডিএফ)। *বাংলাদেশ নির্বাচন কমিশন*। সংগ্রহের তারিখ ৩ মার্চ ২০১৯। [*স্থায়ীভাবে অকার্যকর সংযোগ*]
3. ↑  "৯ম জাতীয় সংসদ কমিটি সদস্যদের নাম (বাংলা)"। *www.parliament.gov.bd*। ২০১৯-০২-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৩-০৩।

| * দে
* স
একুশে পদক বিজয়ী ২০১৫ |
| --- |
| গবেষণা | 
* আবুল কালাম মোহাম্মদ যাকারিয়া

 |  |
| ভাষা ও সাহিত্য | 
* দ্বিজেন শর্মা
* মুহম্মদ নূরুল হুদা

 |
| ভাষা আন্দোলন | 
* পিয়ারু সর্দার (মরণোত্তর)

 |
| মুক্তিযুদ্ধ | 
* মজিবর রহমান দেবদাস

 |
| শিক্ষা | 
* এম এ মান্নান
* সনৎ কুমার সাহা

 |
| শিল্পকলা | 
* আবদুর রহমান বয়াতী (মরণোত্তর, সঙ্গীত)
* আবুল হায়াত (নাট্যকলা)
* এটিএম শামসুজ্জামান (নাট্যকলা)

 |
| সমাজসেবা | 
* অরূপ রতন চৌধুরী
* ঝর্ণা ধারা চৌধুরী
* সত্যপ্রিয় মহাথের

 |
| সাংবাদিকতা | 
* কামাল লোহানী
* ফরিদুর রেজা সাগর (গণমাধ্যম)

 |
| 
একুশে পদক বিজয়ী
২০১০
২০১১
২০১২
২০১৩
২০১৪
**২০১৫** 
২০১৬
২০১৭
২০১৮
২০১৯
২০২০
 |
**এম এস কৃষ্ণান**, বা **এমএসকে**, একজন ভারতীয় ট্রেড ইউনিয়নবাদী এবং ভারতের কমিউনিস্ট পার্টির নেতা ছিলেন।  তিনি ছাত্র আন্দোলনে জড়িয়ে পড়েন, এবং বেঙ্গালুরুর শ্রম সংগঠক হতে গিয়ে পড়াশোনা চালিয়ে নিতে পারেন নি।  তিনি একাধিকবার জেল খেটেছেন।  তিনি কমিউনিস্ট পার্টিকে উত্তরাধিকার সূত্রে প্রাপ্ত সমস্ত সম্পত্তি দান করেছিলেন।  তিনি কর্ণাটক বিধানসভায় সিপিআই প্রার্থী হিসেবে চারবার নির্বাচিত হয়েছিলেন (১৯৬৭, ১৯৭২, ১৯৭৮, ১৯৮৩)- দুবার মল্লেশ্বরম কেন্দ্র থেকে এবং দুবার রাজাজিনগর কেন্দ্র থেকে।    ১৯৭০ এর দশকের শেষভাগে তিনি কন্নড় ভাষার মাসিক *অরুণার* প্রকাশক ছিলেন। 

১৯৮০-এর দশকের মাঝামাঝি পর্যন্ত তিনি সিপিআই কর্ণাটক রাজ্য পরিষদের সচিব হিসেবে দায়িত্ব পালন করেন।  

তিনি সর্বভারতীয় ট্রেড ইউনিয়ন কংগ্রেসের ১৯৯০-১৯৯৫ এর সভাপতি হিসেবে দায়িত্ব পালন করেন।   তিনি ব্যাঙ্গালুরু পাবলিক সেক্টর ইউনিয়ন সংগঠিত করার জন্য সক্রিয় ছিল, এবং সরকারী সেক্টরের কর্মীদের একত্রিত করার ব্যবস্থা হিসাবে জয়েন্ট অ্যাকশন ফ্রন্টে সক্রিয় ছিলেন। 

তিনি ৫ সেপ্টেম্বর, ২০০০-এ মারা যান।

তথ্যসূত্র
---------

1. 1 2 3 4 5 6 7 8  *The Working Class*। Centre of Indian Trade Unions। ২০০০। পৃষ্ঠা 25।
2. ↑  *Times of India*. *Karnataka polls: Left parties keen to make a comeback with grand alliance*
3. ↑  *India, a Reference Annual*। Publications Division, Ministry of Information and Broadcasting.। ১৯৬৯। পৃষ্ঠা 477।
4. ↑  India. Office of the Registrar of Newspapers (১৯৭৮)। *Press in India: Annual Report of the Registrar of Newspapers for India*। Ministry of Information and Broadcasting, Government of India। পৃষ্ঠা 298।
5. ↑  *Amity*। Indo-Soviet Cultural Society.। ১৯৮৫। পৃষ্ঠা 28।
6. ↑  Y. V. Krishna Rao (১৯৮৯)। *Trends in Agrarian Economy*। People's Publishing House। পৃষ্ঠা 246।
7. ↑  All India Trade Union Congress. *39th Session of AITUC Thiruvananthapuram (Kerala)[*স্থায়ীভাবে অকার্যকর সংযোগ*]*
**৬ নং উমরমজিদ ইউনিয়ন পরিষদ** রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।

নামকরণ
------

কথিত আছে যে, বর্তমানে ৩ নং ওয়ার্ডের অন্তর্গত ‘‘উমরমজিদ’’ মৌজায় সেই সময় উমর ও মজিদ নামে দুই ভাই বাস করতেন। তাঁহারা খুবই প্রভাবশালী ব্যক্তি ছিলেন। তাই তাহাদের নামে প্রথমে সেই এলাকার নাম উমরমজিদ হিসেবে পরিচিতি লাভ করে। পরবর্তীকালে যখন উমরমজিদ ইউনিয়ন পরিষদ প্রতিষ্ঠা করা হয়, তখন তাহাদের নামানুসারে উমরমজিদ ইউনিয়নের নামকরণ করা হয়। পরিষদটি ১৯২৯ সালে স্থাপিত হয়।

অবস্থান
-------

রাজারহাট উপজেলা হতে পূর্ব-দক্ষিণে ৮ কিলোমিটার এবং কুড়িগ্রাম সদর হতে দক্ষিণ-পশ্চিমে ৯ কিলোমিটার। দক্ষিণে পান্ডুল ইউনিয়ন, উত্তরে বেলগাছা ও চাকির পাশার ইউনিয়ন, পূর্বে দূর্গাপুর ইউনিয়ন ও গোড়াই এবং পশ্চিমে নাজিম খাঁন ইউনিয়ন।

ভৌগোলিক পরিচিতি
---------------

জেলা সদর থেকে দক্ষিণ-পশ্চিম কোণে উমরমজিদ ইউনিয়ন পরিষদ অবস্থিত। এখানে কোন নদী নাই। অধিকাংশ এলাকা প্রায় সমতল। পূর্ব ও উত্তর দিকে এই ইউনিয়নের একমাত্র নিম্নাঞ্চল। বন্যার সময় এই এলাকা প্লাবিত হয়। ধান, গম, পাট, সরিষা, আলু, পটল ইত্যাদি এখানকার প্রধান ফসল। এখানকার অধিকাংশ লোকই কৃষিজীবী। কিছু লোক চাকুরীজীবী ও অন্যান্য পেশায় নিয়োজিত।

যোগাযোগ
-------

কুড়িগ্রাম সদর হতে প্রায় ১২ কি: মি: পশ্চিম দক্ষিণ কর্নারে এবং রাজারহাট উপজেলা হতে ৮ কি: মি: পূর্বে ফরকেরহাট বাজারের মধ্য স্থানে অত্র ইউনিয়ন পরিষদ টি অবস্থিত। যোগাযোগ ব্যাবস্থা অতি সুগম।

বিভিন্ন প্রতিষ্ঠান
------------------

তহশিল অফিস- ১ টি

ইউনিয়ন স্বাস্থ্য ও পরিবার কল্যান কেন্দ্র-০১ টি

ডাকঘর- ১টি।

হাটবাজার
--------

1. ফরকের হাট
2. বটতলির বাজার।
3. রাজমল্লীর হাট।

দর্শনীয় স্থান
--------------

তিস্তা নদী

উল্লেখযোগ্য ব্যক্তিত্ব
----------------------

আরও দেখুন
---------

রাজারহাট উপজেলা

তথ্যসূত্র
---------

1. ↑  "রাজারহাট উপজেলা"। সংগ্রহের তারিখ ২০২১-০৭-২৪।
2. 1 2 3 4 5 6  "উমর মজিদ ইউনিয়ন"। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।
**এম এন আখতার** (জন্ম: ১ জুলাই, ১৯৩২ - মৃত্যু: ১৮ এপ্রিল, ২০১২) বাংলাদেশের চট্টগ্রামের আঞ্চলিক গানের জনপ্রিয় গীতিকার, সুরকার ও শিল্পী। তার উল্লেখযোগ্য গানের মধ্যে রয়েছে *কইলজার ভিতর গাঁথি রাইখ্যম তোয়ারে*, *যদি সুন্দর একখান মুখ পাইতাম* ইত্যাদি।

জন্ম ও শিক্ষাজীবন
-----------------

এম এন আখতার ১৯৩১ সালের ১লা জুলাই চট্টগ্রামের রাউজানের মোহাম্মদপুর গ্রামে জন্মগ্রহণ করেন।

কর্মজীবন
--------

এম এন আখতার ১৯৬২ সালে বেতার শিল্পী হিসাবে যোগ দেন। এরপর তিনি আধুনিক, পল্লীগীতি, মুর্শীদি, মারফতি, চট্টগ্রামের আঞ্চলিক গান রচনা ও কণ্ঠ দিয়ে খ্যাতি লাভ করেন। ১৯৮৭ সালে তিনি অবসর নেন। তিনি সংগীত বিষয়ক কয়েকটি গ্রন্থ লিখেছেন। এর মধ্যে মনুআ-১, মনুআ-২ এবং ৩০ দিনে অভিনব সঙ্গীত শিক্ষা উল্লেখযোগ্য।

সংগীতজীবন
---------

লেখা ও সুর করার পাশাপাশি এম এন আখতার নিজেও গাইতেন। তিনি ১৯৬২ সালে কালুরঘাট বেতারকেন্দ্রের উদ্বোধনী আধুনিক গানের প্রথম শিল্পী।  আঞ্চলিক গানের সম্রাজ্ঞী বলে পরিচিত শিল্পী শেফালী ঘোষের ওস্তাদ ছিলেন তিনি। তার লেখা ও সুর করা গান গেয়ে শ্যামসুন্দর বৈষ্ণব ও শেফালী ঘোষ খ্যাতি পান। তার অনেক গান চলচ্চিত্রেও নেওয়া হয়েছে। ৩৫ বছর আগে গ্রামোফোন রেকর্ডে শিল্পী আখতার ও সাবিনা ইয়াসমিন গেয়েছিলেন ‘কইলজার ভিতর গাঁথি রাইখ্যম তোয়ারে’ গানটি। পরে এই গানটি ব্যাপক জনপ্রিয়তা পায়। তিনি প্রায় পাঁচ হাজারেরও অধিক গান লিখেছেন।  পাশাপাশি লিখেছেন অসংখ্য নাটক ও কবিতা। তার লেখা গানের মধ্য থেকে কয়েক হাজার গান নিয়ে ‘এম এন আখতারের গান’ নামে একটি গ্রন্থ প্রকাশিত হয়েছে। শুধু আঞ্চলিক গানের মধ্যেই সীমাবদ্ধ থাকেননি তিনি। একুশের গান, দেশাত্ববোধক গান, আধুনিক গান, পল্লীগীতি, ভাবের গান, বিচ্ছেদি গান, হামদ-নাত, পীর-আউলিয়ার গান এবং চট্টগ্রামের হাওলা গানেও তার পদচারণা ছিল। ষাটের দশক থেকে তিনি পূর্ণাঙ্গ আঞ্চলিক ভাষায় আটটি ও শুদ্ধ ভাষায় চারটি গীতিনাট্য রচনা করেন।

উল্লেখযোগ্য কাজ
---------------

এম এন আখতারের রচিত অনেক গানের মধ্যে একটি সাড়া জাগানো গান ছিল ‘বকশি হাইট্টা পানের খিলি তারে বানাই খাবাইতাম’। তার রচিত উল্লেখযোগ্য গানের মধ্যে রয়েছে *কইলজার ভিতর গাঁথি রাইখ্যম তোয়ারে*, *যদি সুন্দর একখান মুখ পাইতাম*, *তুমি যে আমার জীবনের উপহার* , *ও পরানর তালত ভাই চিডি দিলাম*, *বাচুরে - জী জী জী*, *বর্গী এলো দেশে", "মধুমিতা" ইত্যাদি। চট্টগ্রামের আঞ্চলিক ভাষায় চুড়িওয়ালা, সোনার কলসী, নাতিন জামাই, কানের ফুল, লট্টন কইতর, রাঙ্গাবালির চরে, বৈশাখী মেলাসহ অনেক নাটক লিখেছেন। তার সর্বশেষ রচিত হাসির নাটক ‘রসিক দাদুর স্কুলে মানুষ গড়ার কল’।*

আরও দেখুন
---------

* আবদুল গফুর হালী
* শেফালী ঘোষ
* আসকর আলী পণ্ডিত

তথ্যসূত্র
---------

1. ↑  দৈনিক প্রথম আলো[*স্থায়ীভাবে অকার্যকর সংযোগ*]
2. ↑  "দৈনিক আজাদী"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১২-০৪-১৯।
3. ↑  দৈনিক কালের কন্ঠ[*স্থায়ীভাবে অকার্যকর সংযোগ*]
4. ↑  দৈনিক সুপ্রভাত বাংলাদেশ[*স্থায়ীভাবে অকার্যকর সংযোগ*]
অন্য ব্যবহারের জন্য উত্তরায়ণ (দ্ব্যর্থতা নিরসন) দেখুন।
জুন 2017 এ গ্রীষ্মের অয়নকালের সময় পৃথিবী
**উত্তরায়ণ** (এছাড়াও **গ্রীষ্মের অয়নকাল** অথবা **গ্রীষ্মের মাঝামাঝি** বলা হয়) তখন ঘটে যখন পৃথিবীর একটি মেরু সূর্যের দিকে সর্বাধিক কাত হয়। এটি বছরে দুবার ঘটে, একবার প্রতিটি গোলার্ধে (উত্তর এবং দক্ষিণ)। সেই গোলার্ধের জন্য, উত্তরায়ণ হলো দিনের আলোর দীর্ঘতম সময় এবং বছরের সবচেয়ে ছোট রাতের দিন, যখন সূর্য আকাশে তার সর্বোচ্চ অবস্থানে থাকে। আর্কটিক বৃত্তের মধ্যে (উত্তর গোলার্ধের জন্য) বা অ্যান্টার্কটিক বৃত্তের (দক্ষিণের জন্য), গ্রীষ্মের অয়নকালের চারপাশে একটানা দিনের আলো থাকে। বিপরীত ঘটনা হল শীতকালীন অয়নকাল।

গ্রীষ্মকালীন অয়নকাল গ্রীষ্মকালে ঘটে। এটি উত্তর গোলার্ধে জুন অয়নকাল (সাধারণত ২০ বা ২১শে জুন) এবং দক্ষিণে ডিসেম্বর অয়নকাল (সাধারণত ২১ বা ২২শে ডিসেম্বর)। গ্রীষ্মের অয়নকালে, সূর্যের দিকে পৃথিবীর সর্বাধিক অক্ষীয় কাত হয় ২৩.৪৪°। একইভাবে, আকাশের বিষুবরেখা থেকে সূর্যের ক্ষয় ২৩.৪৪°।

প্রাগৈতিহাসিক কাল থেকে, গ্রীষ্মের অয়নকালকে অনেক সংস্কৃতিতে বছরের একটি উল্লেখযোগ্য সময় হিসাবে দেখা হয়েছে এবং উৎসব এবং অনুষ্ঠান দ্বারা চিহ্নিত করা হয়েছে। ঐতিহ্যগতভাবে, অনেক নাতিশীতোষ্ণ অঞ্চলে (বিশেষ করে ইউরোপে), গ্রীষ্মের অয়নকালকে গ্রীষ্মের মাঝামাঝি হিসাবে দেখা হয় এবং "মধ্য গ্রীষ্ম" হিসাবে উল্লেখ করা হয়; যদিও আজ কিছু দেশ এবং ক্যালেন্ডারে এটি গ্রীষ্মের শুরু হিসাবে দেখা হয়।

পাদটীকা
-------
**এ.কে.এম গৌছ উদ্দিন** (আনু. ১৯৫০ - ১১ মে ২০১৯) বাংলাদেশের রাজনীতিবিদ যিনি সিলেট-৬ আসনের সংসদ সদস্য ছিলেন।

জীবনী
-----

এ.কে.এম গৌছ উদ্দিনের জন্ম সিলেট জেলার গোলাপগঞ্জ উপজেলার বুধবারীবাজার ইউনিয়নের চন্দরপুর গ্রামে আনু. ১৯৫০ সালে। তার পিতা তাহির আলী। তার মেয়ে গোলাপগঞ্জ উপজেলা সোস্যাল ট্রাস্টের সাংগঠনিক সম্পাদক ও যুক্তরাজ্য যুবলীগের মহিলা বিষয়ক সম্পাদিকা জেনিফার সারোয়ার লাক্সমী। জামাতা লন্ডন আওয়ামীলীগের ত্রাণ ও পুনর্বাসন সম্পাদক আব্দুর রহিম শামীম।

তিনি ৩ মার্চ ১৯৮৮ সালে অনুষ্ঠিত চতুর্থ জাতীয় সংসদ নির্বাচনে সিলেট-৬ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হয়েছিলেন।

মৃত্যুদণ্ড
----------

সংসদ সদস্য থাকা অবস্থায় তিনি ব্যবসায়ী আফরোজ বক্সকে গুলি করে হত্যার কারণে আদালত তার বিরুদ্ধে মৃত্যুদণ্ড রায় দেন। হত্যাকাণ্ডের পর পরই আত্মগোপনে চলে যান তিনি। মৃত্যুর আগে পর্যন্ত ২৯ বছর তিনি পলাতক ছিলেন।

মৃত্যু
------

এ.কে.এম গৌছ উদ্দিন ১১ মে ২০১৯ সালে ভারতের একটি হাসপাতালে চিকিৎসাধীন অবস্থায় মৃত্যুবরণ করেন। তিনি বিবাহিত এবং ১ পুত্র ও ৩ কন্যার জনক।

তথ্যসূত্র
---------

1. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ আগস্ট ২০১৯।
2. 1 2 3  "সিলেট-৬ আসনের সাবেক এমপি গৌছ উদ্দিন আর নেই"। *sylhettoday24.news*। ২০১৯-০৮-২১ তারিখে মূল থেকে আর্কাইভ করা। সংগ্রহের তারিখ ২০১৯-০৮-২১।
3. 1 2  "সিলেট-৬ আসনের সাবেক সাংসদ গৌছ উদ্দিন'র মৃত্যু"। *beanibazarnews24.com*। ২০১৯-০৮-২১ তারিখে মূল থেকে আর্কাইভ করা। সংগ্রহের তারিখ ২০১৯-০৮-২১।
রিয়ার অ্যাডমিরাল **মোহাম্মদ মকবুল হোসেন**, ছিলেন বাংলাদেশ নৌবাহিনীর একজন রিয়ার অ্যাডমিরাল। তিনি সহকারী নৌবাহিনী প্রধান (অপারেশন) ছিলেন। তিনি বাংলাদেশ কোস্ট গার্ডের মহাপরিচালক হিসেবেও দায়িত্ব পালন করেছেন।

প্রাথমিক জীবন এবং শিক্ষা
------------------------

অ্যাডমিরাল মকবুল ১৯৬১ সালে টাঙ্গাইল জেলায় জন্মগ্রহণ করেন।

১৯৭৯ সালের জানুয়ারি মাসে তিনি একজন অফিসার ক্যাডেট হিসেবে বাংলাদেশ নৌবাহিনীতে যোগ দেন এবং মার্শাল টিটো নেভাল একাডেমি, স্প্লিট, যুগোস্লাভিয়ার থেকে ৫ বছরের সাব-স্পেশালাইজেশন সহ তার ইউটি অফিসার/বেসিক কোর্স সম্পন্ন করেন। তিনি বাংলাদেশ নৌবাহিনীর নির্বাহী শাখায় ১ আগস্ট ১৯৮১ সালে কমিশন লাভ করেন।

এডমিরাল মকবুল দেশে ও বিদেশে বিভিন্ন কোর্সে অংশগ্রহণ করেন। তিনি ১৯৯০ সালে ভারত থেকে অ্যান্টি সাবমেরিন ওয়ারফেয়ারের উপর বিশেষায়িত কোর্স করেন এবং ১৯৯৪ সালে ডিফেন্স সার্ভিসেস কমান্ড অ্যান্ড স্টাফ কলেজ, মিরপুর, ঢাকা থেকে স্নাতক হন।

এছাড়াও তিনি দেশে ও বিদেশে জাতীয় ও আন্তর্জাতিক নিরাপত্তা বিষয়ক বিশেষ করে সামুদ্রিক নিরাপত্তা সংক্রান্ত বহু সেমিনার ও সিম্পোজিয়ামে অংশ নেন।

তথ্যসূত্র
---------

1. ↑  "Rear Admiral M Makbul Hossain, (TAS), ndu, psc"। *securingasia.com*। সংগ্রহের তারিখ ২০১৬-১১-০৭।
2. ↑  "Bangladesh Navy"। *www.navy.mil.bd*। সংগ্রহের তারিখ ২০১৬-১১-০৮।
**এম মহবুবউজ্জামান** বাংলাদেশের সাবেক মন্ত্রিপরিষদ সচিব, সাবেক কৃষিমন্ত্রী, সংগঠক ছিলেন। তিনি নওগাঁ জেলায় জন্মগ্রহণ করেন। তিনি ৮২ বছর বয়সে ৩ মার্চ, ২০০৮ তারিখে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন।

শিক্ষা
------

তিনি ঢাকা বিশ্ববিদ্যালয়ের কৃষি অনুষদের অধীনে বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়) থেকে বি এসসি এজি (সম্মান) ডিগ্রী লাভ করেন।

কর্মজীবন
--------

কৃষিবিদ মোঃ মহবুবউজ্জামান মন্ত্রিপরিষদ সচিব হিসেবে দায়িত্ব পালন করেন। তার নেতৃত্বাধীন কমিটি খুলনা বিশ্ববিদ্যালয়ের জন্য স্থান নির্বাচন করে। তিনি শেরেবাংলা কৃষি বিশ্ববিদ্যালয় অ্যালামনাই এসোসিয়েশন এর সভাপতি ছিলেন।

রাজনৈতিক জীবন
-------------

এম মহবুবউজ্জামান বাংলাদেশ সরকারের কৃষি মন্ত্রণালয়ের মন্ত্রীর দায়িত্ব (সেপ্টেম্বর, ১৯৮৭- জানুয়ারী, ১৯৮৮) পালন করেন।

অবদান
-----

জনাব এম মহবুবউজ্জামান এর প্রচেষ্টায় ১৯৭৯ সালে যাত্রা শুরু করা নওগাঁ জেলার সাপাহার থানা পরবর্তীতে ১৯৮৫ সালের ১লা মার্চ উপজেলায় রুপান্তরিত হয়। উপজেলা গঠনের পাশাপাশি সেখানে ব্যাপক ভৌত অবকাঠামোগত উন্নয়ন সাধিত করেন। উপজেলা স্বাস্থ্য কমপ্লেক্স, উপজেলা প্রশাসনিক ভবন, সরকারি বালিকা উচ্চ বিদ্যালয়, কলেজ সরকারিকরণ সহ অসংখ্য উন্নয়নমূলক কাজ হয়েছে তার প্রচেষ্টায়। যে কারণে, সাপাহারবাসীর মনে তিনি চিরস্মরণীয় হয়ে রয়েছেন। আর তাকে বলা হয়ে থাকে সাপাহারের উন্নয়নের রূপকার। তার স্মৃতি রক্ষার্তে, এলাকার কিছু বিশিষ্ট ব্যক্তির প্রচেষ্টায় 'মহবুবউজ্জামান স্মৃতি পরিষদ' নামে একটি সংগঠন প্রতিষ্ঠা করা হয়েছে। তার সম্মানে সাপাহার সদরের জামাননগর এলাকায় একটি পাবলিক পাঠাগার স্থাপন করা হয়েছে। যেটি প্রতি শুক্রবার সবার জন্য উন্মুক্ত থাকে। সাপাহারবাসী প্রতি বছর এম মহবুবউজ্জামানের জন্ম ও মৃত্যুবার্ষিকীতে আলোচনা সভার আয়োজন করে থাকে যার মাধ্যমে তারা তাদের এ অকৃত্রিম বন্ধুর অবদানসমূহকে স্মরণ করে থাকে।

তথ্যসূত্র
---------

1. ↑  "মন্ত্রিপরিষদ সচিবগণের তালিকা"। *cabinet.gov.bd*। সংগ্রহের তারিখ ২০২৩-০৮-০২। [*স্থায়ীভাবে অকার্যকর সংযোগ*]
2. ↑
3. ↑
4. ↑
5. ↑  রেফারেন্সঃ অ্যালামনাই এসোসিয়েশন স্মরনিকা-২০০৫
6. ↑
**প্রফেসর ড. এ এইচ এম মোস্তাফিজুর রহমান** জাতীয় কবি কাজী নজরুল ইসলাম বিশ্ববিদ্যালয় এর সাবেক উপাচার্য। তিনি বিশ্ববিদ্যালয়ের ৫ম উপাচার্য হিসাবে ২০১৭ সালের ১৩ নভেম্বর দায়িত্ব গ্রহণ করেন।

প্রাথমিক জীবন
-------------

১৯৫৬ সালের ১ ফেব্রুয়ারি জামালপুর জেলার সরিষাবাড়ি উপজেলায় তার নানার বাড়িতে তিনি জন্মগ্রহণ করেন। মুক্তিযুদ্ধে তার বাবা শহীদ হোন।

শিক্ষা জীবন
-----------

১৯৭২ সালে তিনি প্রথম বিভাগে মাধ্যমিক এবং তারপর উচ্চ মাধ্যমিকে দ্বিতীয় বিভাগে পাস করেন। প্রফেসর ড. এ এইচ এম মোস্তাফিজুর রহমান রাজশাহী বিশ্ববিদ্যালয় থেকে স্নাতক এবং স্নাতকোত্তর পড়াশোনা করেন সমাজবিজ্ঞান বিষয়ে। এরপর তিনি গ্রামীণ সমাজবিজ্ঞান এর উপর এমএ করেন ফিলিপাইনের ইউপিলিবি বিশ্ববিদ্যালয় থেকে। পরবর্তিতে তিনি রাজশাহী বিশ্ববিদ্যালয় থেকে পিএইচডি করেন।

কর্ম জীবন
---------

১৯৮৩ সালের ২ জুন শিক্ষক হিসেবে রাজশাহী বিশ্ববিদ্যালয়ে যোগ দেন। এ এইচ এম মোস্তাফিজুর রহমান রাজশাহী বিশ্ববিদ্যালয়ে তিনি ৩৪ বছর ধরে শিক্ষকতা করছেন। এই সময়ে তিনি বিশ্ববিদ্যালয়ের সিনেট সদস্য, একাডেমিক কাউন্সিলের নির্বাচিত সদস্য, প্রক্টরিয়াল বডির সদস্য, বিভাগীয় প্রধান, হলের হাউস টিউটর, শিক্ষক সমিতির ৩ বার নির্বাচিত সদস্য ছিলেন। 
বেসরকারী এশিয়ান ইউনিভার্সিটি এবং নর্দান ইউনিভার্সিটিতে খন্ডকালীন শিক্ষক হিসেবেও তিনি কাজ করেন। রাজশাহীর বরেন্দ্র বিশ্ববিদ্যালয়ে ২০১৩ সালে তিনি সমাজবিজ্ঞান বিভাগ প্রতিষ্ঠা করেন। ৫ বছর ধরে বরেন্দ্র বিশ্ববিদ্যালয়ের সমাজবিজ্ঞান বিভাগে তিনি সমন্বয়ক হিসেবে ছিলেন।

প্রকাশনা
--------

‘সামাজিক সমস্যা’, ‘সমাজবিজ্ঞান পরিচিতি’, ‘সমাজ ও সভ্যতার ইতিহাস’ ‘বাংলাদেশের পরিবেশ ও সমাজ’ শিরোনামে চারটি পাঠ্যপুস্তকসহ মোট ৭টি বই প্রকাশিত হয়েছে তার।

বিতর্ক
------

জাতীয় কবি কাজী নজরুল ইসলাম বিশ্ববিদ্যালয়ে ২০১৯ সালের মে মাসে ২০ পদের বিপরীতে ৩৫ জন নিয়োগ দেবার বিজ্ঞপ্তি প্রকাশিত হয়। ২৭ ডিসেম্বর অনুষ্ঠিত হয় এর লিখিত পরীক্ষা। এই নিয়োগকে কেন্দ্র করে উপাচার্যের বিরুদ্ধে ব্যাপক দুর্নীতির অভিযোগ উঠে।

তথ্যসূত্র
---------

1. ↑  "কাজী নজরুল ইসলাম বিশ্ববিদ্যালয়ে নতুন উপাচার্য!"। *বিডিনিউজ২৪*। নভেম্বর ১৩, ২০১৭। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০১৮।
2. ↑  "কবি নজরুল বিশ্ববিদ্যালয়ে নতুন উপাচার্য নিয়োগ"। *প্রথম আলো*। নভেম্বর ১৩, ২০১৭। সংগ্রহের তারিখ ডিসেম্বর ৯, ২০১৮।
3. ↑  "নজরুল বিশ্ববিদ্যালয়ের নতুন উপাচার্য এ এইচ এম মু্স্তাফিজুর রহমান"। *প্রিয়.কম*। নভেম্বর ১৩, ২০১৭। সংগ্রহের তারিখ ডিসেম্বর ৯, ২০১৮।
4. 1 2 3 4  "নজরুল ভার্সিটির নয়া উপাচার্য ড. মোস্তাফিজুর রহমান"। *জনকণ্ঠ*। নভেম্বর ১৫, ২০১৭। সংগ্রহের তারিখ ডিসেম্বর ৯, ২০১৮।
5. 1 2  "সফলতা পেতে মহৎ হতে হবে'"। *ঢাকাটাইমস২৪*। ডিসেম্বর ৯, ২০১৮। সংগ্রহের তারিখ ডিসেম্বর ৯, ২০১৮।
6. 1 2  "এ এইচ এম মোস্তাফিজুর রহমান"। *মাছরাঙা টিভি*। ডিসেম্বর ৯, ২০১৮। সংগ্রহের তারিখ ডিসেম্বর ৯, ২০১৮। [*স্থায়ীভাবে অকার্যকর সংযোগ*]
7. ↑  "নজরুল বিশ্ববিদ্যালয় ভিসির বিরুদ্ধে অনিয়ম ও দুর্নীতির অভিযোগ"। *একুশে টিভি*। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।
8. ↑  "নজরুল বিশ্ববিদ্যালয়ের কর্মকর্তা-কর্মচারী নিয়োগে অনিয়ম"। *দৈনিক দেশ জনকণ্ঠ*। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।
9. ↑  "উপাচার্যের বিরুদ্ধে কর্মকর্তা-কর্মচারী নিয়োগে অনিয়মের অভিযোগ"। *দৈনিক দেশ রুপান্তর*। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।
10. ↑  "জাককানইবির নিয়োগ পরীক্ষায় অস্বচ্ছতার অভিযোগ!"। *অধিকার নিউজ*। জানুয়ারি ৪, ২০১৯। সংগ্রহের তারিখ জানুয়ারি ৫, ২০১৯।
**উদয়** হচ্ছে ২০০৪ সালে মুক্তি পাওয়া একটি তামিল চলচ্চিত্র যেটি আড়াগাম পেরুমাল পরিচালনা করেন। চলচ্চিত্রটিতে বিজয় এবং সিমরান মুখ্য ভূমিকায় অভিনয় করেন, এছাড়াও বিবেক, নছর এবং রাজেশ গুরুত্বপূর্ণ ভূমিকায় ছিলেন। চলচ্চিত্রটির গানগুলোর সুর এ আর রহমান করেছিলেন এবং আবহ সঙ্গীতের দায়িত্ব ছিলেন প্রবীণ মণি।

কাহিনী
------

চরিত্র
------

প্রযোজনা
--------

তামিল চলচ্চিত্র শিল্পের খ্যাতনামা পরিচালক মণি রত্নম এর সহকারী হিসেবে কাজ করা আড়াগাম পেরুমাল পরিচালিত এই 'উদয়' ছিলো প্রথম চলচ্চিত্র। সিমরানকে নেওয়া হয় মুখ্য অভিনেত্রীর চরিত্রে এবং ১৯৯৮ সালের শুরুর দিকে চলচ্চিত্রটির শুটিং শুরু হয়। বিজয় এবং সোফিয়া হককে নিয়ে একটি আইটেম গানের শুটিং করা হয় ২০০০ সালে।

চলচ্চিত্রটির কাজ শেষ হতে দেরি হওয়ায় পেরুমালকে সবাই দুর্ভাগা পরিচালক হিসেবে আখ্যা দিতে থাকে, অরবিন্দ স্বামী এবং কারিশমা কাপুরকে নিয়ে করা চলচ্চিত্র 'মুদাল মুদালাগা' আলোর মুখ দেখতে পারেনি। যদিও মণি রত্নমের প্রযোজনায় পেরুমাল 'দম দম দম' পরিচালনা করেন মাধবন এবং জ্যোতিকাকে নিয়ে যেটা জনপ্রিয়তাসহ ব্যবসাসফলতা পেয়েছিলো।

তথ্যসূত্র
---------

1. ↑  "rediff.com, Movies: 'I'm jealous of Mani Ratnam!'"। Rediff। ২০০১-০৪-২৪। সংগ্রহের তারিখ ২০১২-০৪-২৪।
2. ↑
3. ↑  "Rediff On The NeT, Movies: Gossip from the southern film industry"। Rediff। ১৯৯৯-০৮-১৬। সংগ্রহের তারিখ ২০১২-০৪-২৪।
4. ↑  "TFM Old News Items"। Tfmpage.com। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০১২-০৪-২৪।
5. ↑  ""We Rise fast, fall fast": Jyothika"। Cinematoday2.itgo.com। সংগ্রহের তারিখ ২০১২-০৪-২৪।

বহিঃসংযোগ
---------

* ইন্টারনেট মুভি ডেটাবেজে *উদয়*  (ইংরেজি)
বিশ্বনাথ ঘাট থেকে উমাটুমনির এক মনোমোহনীয় দৃশ্য
**উমাটুমনি** বা **উমাবন**, ব্রহ্মপুত্র নদীর বিশ্বনাথ ঘাটের বুঢ়ীগাং নদী ও ব্রহ্মপুত্রর ব-চেড়া সোঁতার সংগমস্থলে অবস্থিত একটা প্রাকৃতিক নদী দ্বীপ। বিশ্বনাথ চারিআলি শহর থেকে দক্ষিণে ৬ কি: মি: দূরে এই উমাটুমনি বা উমাবন অবস্থিত।

বর্ণনা
------

উমাটুমনির প্রাকৃতিক সৌন্দর্য্য অত্যন্ত অনুপম। পুরানো পুঁথি 'পীঠমালা তন্ত্র' মতে, উমাতুমনিতে ২২টি পবিত্র থান থাকলেও বর্তমানে উক্ত সংখ্যক থান দেখা যায় না। এখানে ১৭৪১ সালে আহোম স্বর্গদেউ শিব সিংহের স্থাপন করা উমা মন্দির আছে। ভগবান শিবের নটরাজরূপে সতীর মৃতদেহ নিয়ে তাণ্ডবনৃত্য করার সময়ে সতীর বাম বাহু ও স্তন পড়ে বলে কিম্বদন্তিতে আছে। কথিত আছে, হরকে পতিরূপে পাবার জন্য উমা এখানে তপস্যা করেছিলেন বলে এর নাম 'উমাবন' হয়। উমার তপস্যা করা স্থানে দেবালয় আছে। এখানে উমা ভাগবতী, মহেশ্বর শিবের দেবালয়, নাঙ্গলেশ্বর দেবালয়, সিদ্ধেশ্বর দেবালয়আছে।

চক্রেশ্বর নামে খ্যাত উমাটুমনীর মধ্যে অবস্থিত চক্রেশ্বর শিলা।
আহোম যুগে বিশ্বনাথ তীর্থক্ষেত্রকে কেন্দ্র করে যখন নগর গড়ে উঠেছিল তার নাম ছিল সলা নগর বা সলা বাসর। ব্রহ্মপুত্রের মধ্যে থাকা সলাটুমনি বা উমা টুমনির কোঠটি বিশ্বনাথ শহরের দ্বিতীয় অংশ। পশ্চিম অংশ বাদ দিয়ে গোটা দ্বীপটিকে ঘিরে একটা ট্রাপিজিয়াম আকৃতির কোঠ আছে। অন্যদিকে, এর অভ্যন্তরে 'ব' বর্ণের মতো অন্য একটা গড় গভীর পরিখাসহ উত্তর-দক্ষিণে আছে। জানামতে ১৫৩১ সালে বিদেশী আক্রমণ প্রতিহত করতে কনসেং বরপাত্রর হতুয়া চুহুংমুং স্বর্গদেউ এই কোঠ বাঁধিয়ে দেন। এখানেই ১৫৩২ সালে তিনদিন তিনরাত যুদ্ধ করে অসমীয়া সৈন্য বিদেশী আক্রমণ প্রতিহত করেছিল।

তথ্যসূত্র
---------

1. ↑  ড: নিত্যানন্দ গগৈ, তুলসী ফুকন ও শিবনাথ বরঠাকুর; বিশ্বনাথ-লহরি (স্মৃতিগ্রন্থ:বিশ্বনাথ উৎসব), প্রকাশ:২০০৬
**উদয়গিরি** হচ্ছে ভারতীয় রাজ্য উড়িষ্যার সর্ববৃহৎ বৌদ্ধ স্থাপনা। উদয়গিরি মূলত একটা কমপ্লেক্স যা স্তুপ এবং বিহার নিয়ে গঠিত। পার্শ্ববর্তী ললিতগিরি এবং রত্নগিরির সংগে এটা একত্রে পুষ্পগিরি বিশ্ববিদ্যালয়ের অংশ। ঐতিহ্যবাহী এই তিন স্থানকে একত্রে রত্নগিরি-উদয়গিরি-ললিতগিরি কমপ্লেক্সের ডায়মন্ড ট্রায়াঙ্গল বলা হয়ে থাকে। স্থানটির ঐতিহাসিক নাম মাধাভাপুর মহাবিহার। ধারণা করা হয় রত্নগিরি ও ললিতগিরির পাশের বৌদ্ধ কমপ্লেক্সটি ৭ম থেকে ১২ শতকের মধ্যে চালু ছিলো।

অবস্থান
-------

উদয়গিরি পাহাড়ের পাদদেশে এই বৌদ্ধ স্থাপনাটি অবস্থিত যা ভুবনেশ্বর থেলে ৯০ কিলোমিটার উত্তর পূর্বে এবং জজপুর জেলার কটক থেকে ৭০ কিলোমিটার উত্তর পূর্বে অবস্থিত।

অনুসন্ধান ও প্রাপ্তি
--------------------

১৯৫৮ সাল থেকে আর্কিয়োলজিক্যাল সার্ভে অভ ইন্ডিয়া উদয়গিরিতে একাধিক খননকাজ চালিয়েছে। দুই উপত্যকার মাঝে অবস্থিত উদয়গিরি সাইট ১ এ সর্বপ্রথম খননকাজ চালানো হয়। ১৯৮৫-৮৬ এবং ১৯৮৯-৯০ সালে চালানো খননে উদয়গিরি সাইট ২ এ দেয়াল ঘেরা বৌদ্ধবিহারটি আবিষ্কৃত হয়। এখানে ৭ ফুট উঁচু একটি স্তুপ যার চার কোনায় চারটি ধ্যানী বুদ্ধের প্রতিকৃতি পাওয়া যায়। এপিগ্রাফিক্যাল উপাত্তের ভিত্তিতে প্রত্নতত্ত্ববিদগণ স্থানটিকে **মাধবপুর মহাবিহার** নামে অভিহিত করেন। ১৯৯৭ থেকে ২০০০ সালে পরিচালিত বৃহৎ খননে উদয়গিরি-২ এর দ্বিতীয় অংশ আবিষ্কৃত হয় যেখানে স্তুপ এবং বিহার ছিলো। এর মধ্যে ছিলো দুটো অষ্টম শতকের বিহার চত্বর, বুদ্ধের ভাস্কর্য, তারা, মঞ্জুশ্রী, আভালোকিতেশ্বর, জটামুকুট লোকেশ্বর এবং বিভিন্ন টেরাকোটা ফলক। একটি পাথরের ধাপযুক্ত কুয়া আবিষ্কৃত হয়। প্রবেশ পথের নিকটে দেখা যায় একটি মনুষ্যাকৃতি দড়িতে ঝুলছে যার চোখ বন্ধ।

তথ্যসূত্র
---------

1. 1 2  "Udayagiri"। Government of Odisha, Department of Tourism। ২০ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।
2. ↑  Hoiberg ও Ramchandani 2000, পৃ. 175–176।
3. ↑  Kumar, Arjun (২২ মার্চ ২০১২)। "Sounds of silence at Buddhist sites in Odisha, Ratnagiri-Udayagiri-Lalitgiri"। *Economic times*।
4. ↑  "Excavations – 2000–2005 – Orissa"। *Various Udaygiri-2, dt. Jajpur*। Archaeological Survey of India। ১১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৫।
**উমানন্দ দ্বীপ** (অসমীয়া *উমা*, শিবের স্ত্রী, হিন্দু দেবী পার্বতীর অন্য নাম; এবং *আনন্দ*, থেকে উদ্ভূত) হচ্ছে ব্রহ্মপুত্র নদের বুকে সবথেকে ছোট নদীদ্বীপ। যা ভারতের উত্তরপূর্বব্রতী একটি রাজ্য আসামের গুয়াহাটিতে অবস্থিত। ব্রিটিশরা এই দ্বীপটিকে এর আকৃতির জন্য *ময়ূর দ্বীপ* নামে নামকরণ করে।

পৌরাণিক কাহিনী
--------------

হিন্দু শাস্ত্র মতে, শিব তার স্ত্রী পার্বতীর সুখ স্বাচ্ছন্দের জন্য এই দ্বীপ সৃষ্টি করেন। জনপ্রচলিত বিশ্বাস মতে শিব এখানে ভয়ানন্দ রূপে বিরাজমান। কালিকা পুরাণের এক আখ্যান মতে, সতীর মৃত্যুর পর শিব ঘোর তপস্যায় নিমগ্ন ছিলেন। তপস্যা ভেঙ্গে দেওয়ায় ক্রোধিত শিব তার ত্রিনয়নের দ্বারা কামদেবকে উমানন্দের এই স্থানে ভস্ম করেন। এজন্য এর অন্য নাম হচ্ছে ভস্মাঞ্চল (বাংলা/অসমীয়া: *ভস্ম*, "ছাই"; এবং *অচল*, "পাহাড়"; আক্ষরিক অর্থে, "ছাইয়ের পাহাড়")।

ইতিহাস
------

ঐতিহাসিক মতে, ১৬৯৪ সালে, আহোম রাজা চুপাৎফা তার মন্ত্রী গড়গঞা সন্দিকৈ ফুকনকে উমানন্দ মন্দির নামে একটি হিন্দু মন্দির নির্মাণের আদেশ দেন। ১৮৯৭ সালে সংগঠিত একটি ভূমিকম্প এই মন্দিরের ব্যাপক ক্ষতি সাধন করে। তবে পরবর্তীতে একজন স্থানীয় ব্যবসায়ী এর পুনঃনির্মাণ করেন। এই মন্দিরে হিন্দু বৈষ্ণব এবং শৈবধর্মের উভয় শৈলীর মিশ্রণ এবং স্পষ্ট নিদর্শন দেখতে পাওয়া যায়। এখানে গণেশ, শিব, পার্বতী, বিষ্ণু এবং অন্যান্য দেব-দেবীর অসমীয়া শৈলীর মূর্তি রয়েছে। পুনঃনিৰ্মাণ এবং মেরামতের সময়ে এই মন্দিরে কিছু বৈষ্ণবী লিপি ক্ষোদিত করা হয়েছে। উমানন্দ দ্বীপে ছড়িয়ে থাকা বিভিন্ন পাথরেও ভাস্কর্যের নমুনা দেখিতে পাওয়া যায়।

উৎসব
----

উমানন্দে মহাশিবরাত্রি ঘটাকরে পালন করা হয়। শিবরাত্রির জন্য উমানন্দ এবং ব্রহ্মপুত্রের তীরে মেলা বসে। এই মন্দিরে সোমবারকে সবচেয়ে পবিত্র দিন হিসেবে গণ্য করা হয়। এবং প্ৰতি অমাবস্যাতে উমানন্দে দূর দূরান্ত থেকে ভক্তদের সমাগম ঘটে।

জীববৈচিত্র্য
------------

উমানন্দ দ্বীপ হচ্ছে বিপন্ন প্রজাতির সোনালী বানরের আবাসভূমি।

তথ্যসূত্র
---------

1. ↑  "Umananda island uncovered | India Water Portal"। *www.indiawaterportal.org*। সংগ্রহের তারিখ ২০২১-০৭-০৭।

উইকিমিডিয়া কমন্সে **উমানন্দ দ্বীপ** সংক্রান্ত মিডিয়া রয়েছে।
**এ কে এম জাকির হোসেন** (জন্ম: ২৮ সেপ্টেম্বর ১৯৬৯) একজন বাংলাদেশী কৃষিবিদ ও শিক্ষাবিদ। তিনি বাংলাদেশ কৃষি বিশ্ববিদ্যালয়ের ফসল উদ্ভিদ বিজ্ঞান বিভাগের অধ্যাপক এবং কুড়িগ্রাম কৃষি বিশ্ববিদ্যালয়ের প্রথম উপাচার্য।

জন্ম ও পরিবার
-------------

তিনি ১৯৬৯ সালের ২৮ সেপ্টেম্বর রংপুরের বদরগঞ্জ উপজেলায় জন্ম গ্রহণ করেন। তার বাবা মকবুল হোসেন ও মা জামিলা খানম। জাকির হোসেনের স্ত্রী ফৌজিয়া সুলতানা বাংলাদেশ কৃষি বিশ্ববিদ্যালয়ের পোল্ট্রি বিজ্ঞান বিভাগের অধ্যাপক। এই দম্পতির দুইজন পুত্র সন্তান রয়েছে।

শিক্ষাজীবন
----------

জাকির হোসেন বাংলাদেশ কৃষি বিশ্ববিদ্যালয় থেকে স্নাতক ও ফসল উদ্ভিদ বিজ্ঞান বিভাগ থেকে স্নাতকোত্তর ডিগ্রি লাভ করেন। তিনি জাপানের গিফু ইউনির্ভাসিটি থেকে প্লান্ট ফিজিওলজি অ্যান্ড বায়োকেমিস্ট্রতে পিএইচডি অর্জন করেন এবং জাপান ইন্টারন্যাশনাল রিসার্চ সেন্টার ফর এগ্রিকালচারাল সায়েন্স থেকে পোস্ট ডক্টরাল গবেষণা সম্পন্ন করেন।

ছাত্রজীবনে তিনি বাংলাদেশ কৃষি বিশ্ববিদ্যালয়ের ফজলুল হক হল ছাত্রলীগের সভাপতি ছিলেন।

কর্মজীবন
--------

জাকির হোসেন বাংলাদেশ কৃষি বিশ্ববিদ্যালয়ের ফসল উদ্ভিদ বিজ্ঞান বিভাগে ১৯৯৭ সালে প্রভাষক হিসেবে যোগ দেন। এরই ধারাবাহিকতায় ২০০০ সালে তিনি সহকারী অধ্যাপক, ২০০৫ সালে সহযোগী অধ্যাপক এবং ২০১০ সালে অধ্যাপক পদে পদোন্নতি লাভ করেন।

কর্মজীবনে অধ্যাপনার পাশাপাশি তিনি বাংলাদেশ কৃষি বিশ্ববিদ্যালয়ের ছাত্র বিষয়ক উপদেষ্টা, প্রক্টর, বিশ্ববিদ্যালয়ের বোটানিক্যাল গার্ডেনের কিউরেটর, বিভাগীয় প্রধান, একাধিক বিশ্ববিদ্যালয়ের সিন্ডিকেট সদস্য, শিক্ষক সমিতির বিভিন্ন পদে নেতৃত্ব প্রদানসহ বিভিন্ন গুরুত্বপূর্ণ দায়িত্ব পালন করেন।

এ কে এম জাকির হোসেন ২০২২ সালের ২৬ এপ্রিল কুড়িগ্রাম কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ৮ মে পরবর্তী চার বছরের জন্য বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।

প্রকাশনা
--------

জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে।

সংগঠন
-----

তিনি বিভিন্ন পেশাজীবী ও সামাজিক সংগঠনের সদস্য। তিনি কৃষিবিদ ইনস্টিটিউশন বাংলাদেশের যুগ্ম-মহাসচিব, ওয়ান বাংলাদেশের সহ-সভাপতি এবং রংপুর সমিতি, ময়মনসিংহ বিভাগের সভাপতি হিসেবে দায়িত্ব পালন করেন। এছাড়া তিনি বাংলাদেশ আওয়ামী লীগের বন ও পরিবেশ উপ-কমিটির সদস্য হিসেবেও দায়িত্ব পালন করেন।

তথ্যসূত্র
---------

1. ↑  "কুড়িগ্রাম কৃষি বিশ্ববিদ্যালয়ের উপাচার্য জাকির হোসেন"। *প্রথম আলো*। ২৬ এপ্রিল ২০২২। সংগ্রহের তারিখ ২৭ এপ্রিল ২০২২।
2. 1 2  "কুড়িগ্রাম কৃষি বিশ্ববিদ্যালয়ের উপাচার্য হলেন বাকৃবি শিক্ষক জাকির হোসেন"। *ঢাকা টাইমস*। ২৬ এপ্রিল ২০২২। সংগ্রহের তারিখ ২৭ এপ্রিল ২০২২।
3. ↑  "কুড়িগ্রাম কৃষি বিশ্ববিদ্যালয়ের উপাচার্য হলেন অধ্যাপক জাকির হোসেন"। *সমকাল*। ২৬ এপ্রিল ২০২২। সংগ্রহের তারিখ ২৭ এপ্রিল ২০২২।
4. 1 2  "কুড়িগ্রাম কৃষি বিশ্ববিদ্যালয়ের প্রথম উপাচার্য হলেন বাকৃবির অধ্যাপক জাকির"। *ইত্তেফাক*। ২৬ এপ্রিল ২০২২। সংগ্রহের তারিখ ২৭ এপ্রিল ২০২২।
5. ↑  "কুড়িগ্রাম কৃষি বিশ্ববিদ্যালয় হবে গবেষণানির্ভর: উপাচার্য"। *প্রথম আলো*। ২৬ মে ২০২২। সংগ্রহের তারিখ ২৬ মে ২০২২।
6. ↑  "কুড়িগ্রাম কৃষি বিশ্ববিদ্যালয়ের উপাচার্য হলেন ড. জাকির হোসেন"। *যুগান্তর*। ২৬ এপ্রিল ২০২২। সংগ্রহের তারিখ ২৭ এপ্রিল ২০২২।
একই নামের অন্য ব্যক্তিদের নিবন্ধের জন্য এম এ মান্নান (দ্ব্যর্থতা নিরসন) দেখুন।

**এম এ মান্নান** একজন বাংলাদেশী ব্যবস্থাপনাবিদ ও শিক্ষাবিদ। তিনি ঢাকা বিশ্ববিদ্যালয়ের (ঢাবি) ব্যবস্থাপনা বিভাগের প্রাক্তন অধ্যাপক এবং বাংলাদেশ উন্মুক্ত বিশ্ববিদ্যালয়ের (বাউবি) সাবেক উপাচার্য।

শিক্ষাজীবন
----------

মান্নান ঢাকা বিশ্ববিদ্যালয়, দিল্লি বিশ্ববিদ্যালয়, ইংল্যান্ডের ম্যানচেস্টার বিশ্ববিদ্যালয় ও মার্কিন যুক্তরাষ্ট্রের ওয়েস্টার্ন কেনটাকি বিশ্ববিদ্যালয়ে উচ্চশিক্ষা লাভ করেন।

কর্মজীবন
--------

মান্নান ঢাকা বিশ্ববিদ্যালয়ের ব্যবস্থাপনা বিভাগের সাবেক অধ্যাপক। কর্মজীবনে তিনি ঢাবির নির্বাচিত সিনেট সদস্য, শহীদ সার্জেন্ট জহুরুল হক হলের প্রভোস্ট, ব্যুরো অব বিজনেস রিসার্চ-এর পরিচালক ও বিভাগীয় প্রধান হিসেবে দায়িত্ব পালন করেন। তিনি দি ইনস্টিটিউট অব চার্টার্ড একাউন্টেন্টস অব বাংলাদেশ-এর পরিচালক ছিলেন। তিনি বিশ্ব ব্যাংক, এশীয় উন্নয়ন ব্যাংক, ইউনিসেফ, ইউরোপিয়ান ইউনিয়ন, ব্রিটিশ কাউন্সিল, সিডা প্রভৃতি আন্তর্জাতিক প্রতিষ্ঠানের পরামর্শক এছাড়াও বিভিন্ন গুরুত্বপূর্ণ দায়িত্ব পালন করেন।

এম এ মান্নান ২০১৩ সালের ২৪ মার্চ বাংলাদেশ উন্মুক্ত বিশ্ববিদ্যালয়ের উপাচার্য হিসেবে প্রথম মেয়াদে নিয়োগ পান। ২০১৭ সালে প্রথম মেয়াদ শেষ হওয়ার প্রাক্কালে তিনি দ্বিতীয় মেয়াদে উপাচার্য হিসেবে পুনঃনিয়োগ লাভ করেন। ২০২১ সালের ২৩ মার্চ বাউবির উপাচার্য হিসেবে তার মেয়াদ পূর্ণ হয়।

গবেষণাকর্ম ও প্রকাশনা
---------------------

জাতীয় ও আন্তর্জাতিক জার্নালে তার শতাধিক গবেষণা প্রবন্ধ প্রকাশিত হয়েছে। তিনি দেশে-বিদেশে প্রকাশিত ব্যবসা প্রশাসন ও বাণিজ্যের উপর লিখিত কয়েকটি জনপ্রিয় গ্রন্থের রচয়িতা। এছাড়াও মান্নান প্রায় চল্লিশটি দেশে আন্তর্জাতিক সম্মেলনে যোগদান ও গবেষণা প্রবন্ধ উপস্থাপন করেছেন।

সদস্যপদ
-------

এম এ মান্নান বহু পেশাজীবী সংগঠনের সক্রিয় সদস্য। তিনি ঢাকা বিশ্ববিদ্যালয় শিক্ষক সমিতির তিনবার নির্বাচিত সাধারণ সম্পাদক এবং বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিবসহ বিভিন্ন গুরুত্বপূর্ণ দায়িত্ব পালন করেন।

তথ্যসূত্র
---------

1. ↑  "বাউবির নতুন উপাচার্য যোগ দিয়েছেন"। *বিডিনিউজ টোয়েন্টিফোর ডটকম*। ২৪ মার্চ ২০১৩। ১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১ আগস্ট ২০২১।
2. ↑  "ফের উন্মুক্ত বিশ্ববিদ্যালয়ের উপাচার্য ড. এম এ মান্নান"। *বিশ্ববিদ্যালয় ক্যাম্পাস*। সংগ্রহের তারিখ ১ আগস্ট ২০২১।
3. 1 2 3  "অধ্যাপক ড. এম এ মান্নান ২য় মেয়াদে উন্মুক্ত বিশ্ববিদ্যালয়ের উপাচার্য"। *দৈনিক শিক্ষা*। ৮ মার্চ ২০১৭। সংগ্রহের তারিখ ১ আগস্ট ২০২১।
4. ↑  "উন্মুক্ত বিশ্ববিদ্যালয়ের নতুন উপাচার্য হুমায়ুন আখতার"। *জাগো নিউজ*। ৩০ জুন ২০২১। সংগ্রহের তারিখ ১ আগস্ট ২০২১।
**উমাবাই দাভাড়ে** (মৃত্যু ১৭৫৩) মারাঠা দাভাড়ে বংশের একজন বিশিষ্ট সদস্য ছিলেন। তার পরিবারের সদস্যরা উত্তরাধিকার সূত্রে *সেনাপতি* (কমান্ডার-ইন-চিফ) উপাধি ধারণ করেছিলেন এবং গুজরাটের বেশ কয়েকটি অঞ্চল নিয়ন্ত্রণ করেছিলেন। তার স্বামী খাণ্ডে রাও এবং তার পুত্র ত্রিম্বক রাওয়ের মৃত্যুর পর, তিনি নির্বাহী ক্ষমতা প্রয়োগ করেন এবং তার নাবালক পুত্র যশবন্ত রাও নামমাত্র *সেনাপতি* ছিলেন। পেশওয়া বালাজি বাজি রাওয়ের বিরুদ্ধে তার অসফল বিদ্রোহের ফলে দাভাড়ে পরিবারের পতন ঘটে।

প্রাথমিক জীবন
-------------

উমাবাই দাভাদে ছিলেন অভনকর দেবরাও থোকে দেশমুখের কন্যা। তিনি খান্ডেরাও দাভাদেকে বিয়ে করেছিলেন এবং তার তিন স্ত্রীদের মধ্যে সর্বকনিষ্ঠ ছিলেন। এই দম্পতির তিন ছেলে (ত্রিম্বক রাও, যশবন্ত রাও এবং সাওয়াই বাবুরাও) এবং তিন কন্যা (শাহবাই, দুর্গাবাই এবং আনন্দিবাই) ছিল। ১৭১০ সালে উমাবাই নাশিকের কাছে দেবী সপ্তশৃঙ্গীর মন্দিরে পৌঁছানোর জন্য পাহাড়ের উপর ৪৭০টি সিঁড়ি নির্মাণ করেন।

মৃত্যু
------

তাদের গ্রেফতার এবং পেশোয়াদের সাথে গায়কোয়াদদের পরবর্তী জোটের পরে, দাভাদেরা তাদের ক্ষমতা এবং তাদের সম্পদের বেশিরভাগ অংশ হারিয়ে ফেলে। উমাবাই ১৭৫৩ সালের ২৮ নভেম্বর পুনের নাদগেমোদিতে মারা যান। তালেগাঁও দাভাদে "শ্রীমন্ত সরসেনাপতি দাভাদে শ্রী বানেশ্বর মন্দির" এ তার সমাধি (মন্দির) অবস্থিত।

 উমাবাই সমাধি

তথ্যসূত্র
---------

1. ↑  *A History of the Maratha People Volume 3*। Oxford University Press। ১৯১৮। পৃষ্ঠা 2–10।
**রিয়ার অ্যাডমিরাল এম এইচ খান** (১ ফেব্রুয়ারি ১৯৩২ - ১৩ অক্টোবর ২০১৮) বাংলাদেশ নৌবাহিনীর সাবেক প্রধান ছিলেন। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন।

জন্ম ও প্রাথমিক জীবন
--------------------

রিয়ার এডমিরাল এম এইচ খান ১৯৩২ সালের ১ ফেব্রুয়ারি জন্ম গ্রহণ করেন। ১৯৫৪ সালের ১ জানুয়ারিতে তিনি পাকিস্তান নৌবাহিনীতে যোগ দেন।

নৌবাহিনী জীবন
-------------

রিয়ার অ্যাডমিরাল এম এইচ খান (মুশাররফ হোসেন খান) বাংলাদেশ নৌবাহিনীর সাবেক প্রধান। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন। তার দায়িত্বের সময় ১৯৭৪ সালের ১০ জানুয়ারি সরকার বাংলাদেশ নৌবাহিনীর বৃহত্তম প্রশিক্ষণ ঘাঁটি বানৌজা ঈসা খানকে কমিশনিং এবং নৌবাহিনীকে ‘নেভাল এনসাইন’ প্রদান করেন। ১৯৭৫ থেকে ১৯৭৭ সাল পর্যন্ত জিয়াউর রহমান এবং বাংলাদেশ বিমান বাহিনীর দ্বিতীয় প্রধান এয়ার ভাইস মার্শাল মুহাম্মদ গোলাম তাওয়াবের সাথে *চীফ মার্শাল ল' এডমিনিস্ট্রেটর* হিসেবে বাংলাদেশ নৌবাহিনীর সাবেক প্রধানের দ্বায়িত্ব পালন করেন। তাছাড়া নৌ সদর দপ্তর প্রতিষ্ঠা থেকে শুরু করে স্বাধীনতা পরবর্তী সময়ে বাংলাদেশে একটি শক্তিশালী নৌবাহিনী গড়ার সূত্রপাত তার সময়ে শুরু হয়।

পারিবারিক জীবন
--------------

মৃত্যুকালে তিনি একমাত্র পুত্র সন্তান এবং স্ত্রীসহ অনেক শুভাকাঙ্খী রেখে গেছেন।

মৃত্যু
------

বাংলাদেশ নৌবাহিনীর সাবেক প্রধান রিয়ার অ্যাডমিরাল (অব.) মোশাররফ হোসেন খান (এম এইচ খান) শনিবার ১৩ অক্টোবর ২০১৮ সকালে ৮৭ বছর বয়সে বার্ধক্যজনিত কারণে সম্মিলিত সামরিক হাসপাতালে চিকিৎসাধীন অবস্থায় তিনি মারা যান। একদিন পর সোমবার ঢাকা সেনানিবাসের বানৌজা হাজী মহসীনে জানাজা অনুষ্ঠিত হয়। এরপর বাংলামোটরের পারিবারিক কবরস্থানে দাফন করা হয়।

তথ্যসূত্র
---------

1. ↑  "সাবেক নৌপ্রধান এম এইচ খান আর নেই"। *কালের কণ্ঠ*। সংগ্রহের তারিখ ২০১৯-০৬-২১।
2. ↑  "সাবেক নৌবাহিনী প্রধান রিয়ার অ্যাডমিরাল এম এইচ খানের ইন্তেকাল"। *বাংলাদেশ প্রতিদিন*। সংগ্রহের তারিখ ২০১৯-০৬-২১।
3. ↑  "Days with Musharraf"। *ইন্ডিয়ান এক্সপ্রেস*। সংগ্রহের তারিখ ৪ জুলাই ২০১১।
4. ↑  *Pakistan horizon, Volume 29*। Pakistan Institute of International Affairs। ১৯৭৬। পৃষ্ঠা ১০৮।
5. ↑  "None righted the wrong"। ২০১২-১১-০২। সংগ্রহের তারিখ ২০১৬-০৮-১০।
6. ↑  "Ziaur Rahman: From sector commander to president"। ২০০৯-০৫-২৯। সংগ্রহের তারিখ ২০১৬-০৮-১০।
7. ↑  "সাবেক নৌপ্রধান রিয়ার অ্যাডমিরাল এম এইচ খান আর নেই"। *দৈনিক নয়াদিগন্ত*। সংগ্রহের তারিখ ২০১৯-০৬-২১।
8. ↑  "সাবেক নৌপ্রধান এম এইচ খান আর নেই"। *আমাদের সময়.কম - AmaderShomoy.com*। ২০১৮-১০-১৩। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২১।
9. ↑  "সাবেক নৌপ্রধান এম এইচ খান মারা গেছেন"। *বাংলা ট্রিবিউন*। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২১।

| সামরিক দপ্তর
 |
| --- |
| পূর্বসূরীক্যাপ্টেন নুরুল হক | **নৌবাহিনী প্রধান** | উত্তরসূরীরিয়ার অ্যাডমিরাল মাহবুব আলী খান |
|
**এ কে এম শহীদুল হক** বাংলাদেশের একজন সাবেক পুলিশ অফিসার যিনি পুলিশ মহাপরিদর্শক (আইজিপি) ছিলেন। তিনি শরীয়তপুর জেলার নড়িয়া থানাধীন নরকলিকাতা গ্রামের এক মুসলিম পরিবারে জন্ম গ্রহণ করেন।

কর্মজীবন
--------

শহীদুল হক ১৯৮৪ সালে ঢাকা বিশ্ববিদ্যালয় থেকে সমাজ কল্যাণে এমএসএস ডিগ্রি অর্জন করে একই বিশ্ববিদ্যালয় হতে এলএলবি এবং একটি বেসরকারি বিশ্ববিদ্যালয় হতে এমবিএ ডিগ্রি লাভ করেন।

তিনি ১৯৮৪ সালে বাংলাদেশ সিভিল সার্ভিস পরীক্ষার মাধ্যমে ১৯৮৬ সালে সহকারী পুলিশ সুপার হিসেবে বাংলাদেশ পুলিশ বাহিনীতে যোগদান করেন। পুলিশ সুপার হিসেবে তিনি চাঁদপুর, মৌলভীবাজার, চট্টগ্রাম ও সিরাজগঞ্জ জেলায় কার্যভার পালন করেছেন। ডিআইজি হিসেবে পুলিশ হেডকোয়ার্টার্স, রাজশাহী রেঞ্জ এবং চট্টগ্রাম রেঞ্জে দায়িত্ব পালন করেন। তিনি ঢাকা মেট্রোপলিটন পুলিশের একজন পুলিশ কমিশনার হিসেবে দায়িত্ব পালন করা ছাড়াও পুলিশের ভিন্ন ভিন্ন গুরুত্বপূর্ণ পদে অধিষ্ঠিত ছিলেন।

বাংলাদেশে কমিউনিটি পুলিশিং এর অন্যতম প্রবর্তক হিসেবে তিনি কমিউনিটি পুলিশিং ধারণাকে জনগণের প্রতি জনপ্রিয় করে তোলেন। কমিউনিটি পুলিশিং এর মাধ্যমে পুলিশ এবং কমিউনিটির মধ্যে সেতুবন্ধন তৈরি করে অংশীদারত্বের ভিত্তিতে অপরাধ দমন ও উদ্‌ঘাটন, জনগনের নিরাপত্তা আইন এবং সমাজের নানা জটিল সমস্যা সমাধানে তিনি কার্যকর পদক্ষেপ নিয়েছেন। ৩১ ডিসেম্বর ২০১৪ সালে পুলিশের মহাপরিদর্শক (আইজিপি) হিসেবে যোগদান করে তিনি ৩১ জানুয়ারি ২০১৮ সাল পর্যন্ত দায়িত্ব পালন করেন। আইজিপি পদে পদোন্নতি লাভের পূর্বে তিনি সচিব পদমর্যাদায় বাংলাদেশ পুলিশের অতিরিক্ত মহাপরিদর্শক (প্রশাসন ও অপারেশন) হিসেবেও কর্মরত ছিলেন।

সম্মাননা
--------

২০১২ সালে আমেরিকার নিউ জার্সি রাজ্যের মেয়র তাকে কমিউনিটি পুলিশিং কার্যক্রমে অবদানের স্বীকৃতিস্বরূপ আনুষ্ঠানিকভাবে সম্মাননা প্রদান করেন। কর্মজীবনে অসামান্য অবদান ও কৃতিত্বপূর্ণ কাজের স্বীকৃতির জন্য তিনি বাংলাদেশ পুলিশ পদক (বিপিএম) এবং রাষ্ট্রপতি পুলিশ পদক (পিপিএম) এ ভূষিত হয়েছেন। তিনি জাতিসংঘ শান্তিরক্ষা মিশন- কম্বোডিয়া, এঙ্গোলা এবং সুদানে দায়িত্ব পালন করে জাতিসংঘের শান্তি পদকেও ভূষিত হন।

গ্রন্থসমূহ
----------

এ কে এম শহীদুল হক বিভিন্ন গ্রন্থের রচয়িতা। তার উল্লেখযোগ্য গ্রন্থসমূহের মধ্যে রয়েছে-'Police and Community with Concept of Community Policing’, ‘কমিউনিটি পুলিশিং কি এবং কেন’, ‘বাংলাদেশ পুলিশ সারগ্রন্থ ,' পুলিশ জীবনের স্মতি' Community Policing Concept', Aims and Objectives’ এবং ‘Bangladesh Police Hand Book' ইত্যাদি।[]

তথ্যসূত্র
---------

1. ↑  "Minute-by-minute: Mir Quasem buried in Manikganj"। *dhakatribune.com*। Dhaka Tribune। ৩ সেপ্টেম্বর ২০১৬। সংগ্রহের তারিখ ২৬ সেপ্টেম্বর ২০১৬।
2. ↑  "Bangladesh announces reward for information on masterminds of Dhaka attacks"। *indiatoday.intoday.in*। সংগ্রহের তারিখ ২৬ সেপ্টেম্বর ২০১৬।
3. ↑  "পুলিশের তিন শীর্ষ কর্মকর্তার বাড়ি বৃহত্তর ফরিদপুরে"। *risingbd.com*। রাইজিংবিডি। ৩০ ডিসেম্বর ২০১৪। ১ জানুয়ারি ২০১৫ তারিখে মূল থেকে আর্কাইভ করা।
4. ↑  "Bangladesh Police"। *www.police.gov.bd*। ১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৬।
5. ↑  "Former Commissioners"। *dmp.gov.bd*। ২৯ জুলাই ২০১৭ তারিখে মূল থেকে আর্কাইভ করা।
6. ↑  "শহীদুল হক আইজিপি, বেনজীর ডিজি র‌্যাব"। দৈনিক প্রথম আলো।
7. ↑  "নবনিযুক্ত আইজিপি এ কে এম শহীদুল হক"। DMP News। ডিসেম্বর ৩০, ২০১৪। ১৭ মে ২০১৬ তারিখে মূল থেকে আর্কাইভ করা।

বহিঃসংযোগ
---------

* নবনিযুক্ত আইজিপি এ কে এম শহীদুল হক
* নিউজ ইনসাইডে আইজিপি এ কে এম শহীদুল হক - ntvbd.com
এই নিবন্ধটি যশোরের সাবেক সাংসদ এম এম আমীন উদ্দিন সম্পর্কে। অ্যাটর্নি জেনারেল এএম আমিন উদ্দিনের জন্য এএম আমিন উদ্দিন দেখুন।
**এম এম আমীন উদ্দিন** বাংলাদেশ জাতীয় পার্টির (বিজেপি) রাজনীতিবিদ ও যশোর-৪ (বাঘারপাড়া-অভয়নগর) আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।

জন্ম ও প্রাথমিক জীবন
--------------------

এম এম আমীন উদ্দিন ১৫ জানুয়ারি ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরের অভয়নগরের নওয়াপাড়ার ধোপাদীতে জন্মগ্রহণ করেন। তার পিতা মৃত মোসাব উদ্দিন মোল্যা। তিনি দৌলৎপুর বজলাল বিশ্ববিদ্যালয় থেকে বিএ এবং শরীরচর্চা প্রশিক্ষণ মহাবিদ্যালয় থেকে বিপিএড পাশ করেন। তিন পুত্র ও তিন কন্যার জনক তিনি।

রাজনৈতিক ও কর্মজীবন
-------------------

এম এম আমীন উদ্দিন একটি মাধ্যমিক স্কুলে তিনি ৯ বছর শিক্ষকতার মাধ্যমে কর্মজীবন শুরু করেন। টানা ২০ বছর নওয়াপাড়া ইউনিয়ন পরিষদের নির্বাচিত চেয়ারম্যানের দায়িত্ব পালন করেন তিনি। নিরক্ষরতা দূরীকরণে অবদান রাখায় ১৯৮১ সালে তিনি স্বর্ণপদক লাভ করেন।

ছাত্রজীবনে ১৯৫৭ সালে তিনি অভয়নগর থানা ছাত্রলীগের প্রতিষ্ঠাতা সভাপতি ছিলেন। ১৯৬৯ সালে তিনি যশোরজেলা আওয়ামী লীগের সদস্য ও অভয়নগর থানা আওয়ামী লীগের সাংগঠনিক সম্পাদক ও ১৯৭২ সালে সাধারণ সম্পাদক হিসেবে দায়িত্ব পালন করেন। আওয়ামী লীগ কেন্দ্রীয় কমিটির কাউন্সিলর ছিলেন তিনি। ১৯৮৯ সালে যোগে দেন জাতীয় পার্টিতে। জাতীয় পার্টির প্রার্থী হিসেবে তিনি লাঙল প্রথীক নিয়ে ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে অংশ নিয়ে পরাজিত হন।

জাতীয় পার্টি বিভক্ত হয়ে পড়লে তিনি যোগ দেন নাজিউর রহমানের নেতৃত্বাধীন বাংলাদেশ জাতীয় পার্টিতে। বর্তমানে তিনি বাংলাদেশ জাতীয় পার্টির প্রেসিডিয়াম সদস্য। ২০০১ সালের জাতীয় নির্বাচনে তিনি জাতীয় পার্টির প্রার্থী হিসেবে ধানের শীষ প্রথীক নিয়ে সংসদ সদস্য নির্বাচিত হয়েছিলেন।

আরও দেখুন
---------

* অষ্টম জাতীয় সংসদ সদস্যদের তালিকা

তথ্যসূত্র
---------

1. 1 2  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "এম এম আমিন উদ্দিন"। *প্রথম আলো*। সংগ্রহের তারিখ ২০১৯-১২-০২।

বহিঃসংযোগ
---------

* অষ্টম জাতীয় সংসদ সদস্যদের তালিকা (২০০১)  ওয়েব্যাক মেশিনে আর্কাইভকৃত ২০১৮-০৯-১৮ তারিখে –জাতীয় সংসদ
**এম কিউ কে তালুকদার** একজন বাংলাদেশি শিশুবিশেষজ্ঞ ও পুষ্টিবিদ। তিনি নারী ও শিশু স্বাস্থ্য কেন্দ্রের চেয়ারম্যান। তিনি ১৯৯৪ থেকে ২০০১ সাল পর্যন্ত সরকারি স্বাস্থ্যসেবা কেন্দ্র শিশু-মাতৃ স্বাস্থ্য ইনস্টিটিউটের প্রতিষ্ঠাতা পরিচালক ছিলেন। তিনি জনস্বাস্থ্য গবেষণা এবং পুষ্টি সম্পর্কিত বাংলাদেশের জাতীয় নীতি প্রণয়নেও ভূমিকা পালন করেন। মাতৃদুগ্ধ পানের ওপর গুরুত্বারোপ করে ২০১৩ সালে গৃহীত হওয়া ‘মাতৃদুগ্ধ বিকল্প শিশুখাদ্য, বাণিজ্যিকভাবে প্রস্তুতকৃত শিশুর বাড়তি খাদ্য ও উহার ব্যবহারের সরঞ্জামাদি (বিপণন নিয়ন্ত্রণ) আইন’ প্রণয়নে তিনি গুরুত্বপূর্ণ ভূমিকা পালন করেন।

চিকিৎসায় বিশেষ অবদানের জন্য ২০০৫ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালে বঙ্গবন্ধু শেখ মুজিব মেডিকেল বিশ্ববিদ্যালয়ের তৃতীয় সমাবর্তনে তাকে সম্মানসূচক পিএইচডি ডিগ্রি প্রদান করা হয়। ২০১১ সালে তিনি বাংলাদেশ বিজ্ঞান একাডেমির স্বর্ণপদক লাভ করেন।

তথ্যসূত্র
---------

1. 1 2  "Board Members"। *নারী ও শিশু স্বাস্থ্য কেন্দ্র* (ইংরেজি ভাষায়)। সংগ্রহের তারিখ ১৪ মার্চ ২০২০।
2. ↑  "পুরস্কারপ্রাপ্ত লেখক তালিকা"। *banglaacademy.org.bd*। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।
3. ↑  "৭ গুণী চিকিৎসক পাচ্ছেন পিএইচডি"। *ইনকিলাব*। সংগ্রহের তারিখ ১৪ মার্চ ২০২০।
4. ↑  "23 scientists get gold medals"। *দ্য ডেইলি স্টার* (ইংরেজি ভাষায়)। ১ আগস্ট ২০১১। সংগ্রহের তারিখ ১৪ মার্চ ২০২০।